laion/Wikipedia-Exotic huggingface dataset:
Gonzalo Jara

Gonzalo Alejandro Jara Reyes (sündinud 29. augustil 1985 Hualpénis) on Tšiili jalgpallur, kes mängib kaitsjana Argentina kõrgliiga klubis Estudiantes de La Plata ja Tšiili jalgpallikoondises. Ta alustas klubikarjääri 2003. aastal Tšiili klubis Huachipato. Karjääri jooksul on ta mänginud veel Tšiili kõrgliiga klubides Colo-Colo ja Universidad de Chile. Colo-Cologa tuli ta Tšiili meistriks kolm korda ja Universidad de Chilega ühe korra. Aastatel 2009–2014 mängis ta Inglismaa klubides West Bromwich Albion, Brighton & Hove Albion ja Nottingham Forest. Pärast seda mängis ta hooajal 2014–15 Saksamaa kõrgliiga klubis Mainz 05. Estudiantes de La Plataga liitus ta 2019. aastal. Debüüdi Tšiili jalgpallikoondises tegi Jara 2006. aastal. Koondisekarjääri esimese värava lõi ta 19. juunil 2008 MM-i valikmängus Venezuela vastu. Tšiili koondisega on ta võitnud 2015. aasta Copa América ja 2016. aasta Copa América Centenario. Mõlemal turniiril valiti ta turniiri sümboolsesse koosseisu. Ta on kuulunud Tšiili koondisse veel ka 2010. ja 2014. aasta maailmameistrivõistlustel, 2007., 2011. ja 2019. aasta Copa Américal ning 2017. aasta FIFA konföderatsioonide karikaturniiril. Colo-Colo Tšiili Primera División: 2007 Apertura, 2007 Clausura, 2008 Clausura Universidad de Chile Tšiili Primera División: 2016–17 Clausura  Gonzalo Jara – pildid, videod ja helifailid Wikimedia Commonsis
Ugar'ova

Ugar'ova (ka Ugareva; vene keeles Угарёво) on küla Venemaal Pihkva oblastis Petseri rajoonis Pankjavitsa vallas. Ajalooliselt jäi küla Setumaale Seeritsä nulka. Sissekanne Eesti kohanimeraamatu veebiversioonis (vaadatud 29.05.2019)
Nõva

Nõva (kohalikus murdes Növa) on küla Lääne maakonnas Lääne-Nigula vallas Soome lahe ääres. Enne Eesti omavalitsuste haldusreformi 2017. aastal oli küla Nõva valla halduskeskus. Nõva küla (Neyve) on esmamainitud 1402. aastal, küla kuulus siis Lääne-Nigula kihelkonda. Toona läks küla Lihula kloostri valdusest Padise kloostrile. 1559. aastast on teateid Nõval asunud Nõva mõisa (Newe) kohta. 1653. aastast arvati Nõva Harjumaa Risti kihelkonda. 18. sajandi kaartidel on kasutatud kirjakuju Newwa. Aastal 1977 liideti Nõvaga Ärita. Nõval asub Mandri-Eesti vanim puukirik (Nõva kirik, ehitatud 1740–1750). Kirikus tegutseb Nõva Püha Olevi kogudus. Kirikuaed ja seal asuv vabadussõja mälestussammas on muinsuskaitse all. XIX sajandi 70. aastatel oli Nõval köstriks ja koolmeistriks Friedrich Brandt. Küla nimi võb pärineda mitmest sõnast: soome neva tähistab sood, eesti nõva kraavi. Külas on Nõva ja Laimi bussipeatus. Küla läänepiiril voolab Nõva jõgi, idapiiril Veskijõgi. Küla piires Soome lahe ääres asub Nõva rand. Mereäärne luiteline rannamännik kuulub Nõva maastikukaitseala koosseisu. 2000. aastal oli elanike arv 161, 2010. aastal 136 ja 2011. aasta rahvaloenduse andmetel 112. 1920. aastast tegutses Nõva mõisa härrastemajas Nõva kool. 2002. aastal hoone majavammi tõttu lammutati ja selle asemele ehitati uus, mis jäljendab endisaegset härrastemaja. Nõva rand Nõva jõe suue talvel Harju-Risti kihelkond Niine kraav Nõva raamatukogu Maa-amet, vaadatud 21.11.2020. Statistikaamet, vaadatud 18.07.2023. Eesti haldus- ja asustusjaotuse klassifikaator, vaadatud 9.06.2014. "Mandri-Eesti vanim puukirik ja kalmistu" Õhtuleht, 17. juuli 2010 "Nõva puukirik on arvatust noorem"[alaline kõdulink] Eesti kristlik Televisioon, 22. detsember 2003 Maa-ameti kaardiserver eestigiid.ee Eesti kohanimede leksikon https://xgis.maaamet.ee/xgis2/page/app/maanteeamet
Kaatsova

Kaatsova (vene keeles Качево, Качева) on küla Venemaal Pihkva oblastis Petseri rajoonis Pankjavitsa vallas. Ajalooliselt jäi küla Setumaale Seeritsä nulka. 19. sajandil kuulus küla Vilo kogukonda ja Saalessa kogudusse (Залесье). Численность населения населённых пунктов Псковской области по данным Всероссийской переписи населения 2010 года. Sissekanne Eesti kohanimeraamatu veebiversioonis (vaadatud 29.05.2019) Sissekanne Eesti kohanimeraamatu veebiversioonis
Jaaska

Jaaska (ka Juntsevo, Juntsovo; vene keeles Юнцево) on küla Venemaal Pihkva oblastis Petseri rajoonis Pankjavitsa vallas. Ajalooliselt jäi küla Setumaale Seeritsä nulka. 19. sajandil kuulus küla Vilo kogukonda ja Saalessa kogudusse (Залесье). Численность населения населённых пунктов Псковской области по данным Всероссийской переписи населения 2010 года. Sissekanne Eesti kohanimeraamatu veebiversioonis (vaadatud 29.05.2019) Sissekanne Eesti kohanimeraamatu veebiversioonis
Sandra (Pihkva oblast)

Sandra (vene keeles Задорожье (Zadorožje)) on küla Venemaal Pihkva oblastis Petseri rajoonis. Ajalooliselt jäi küla Setumaale Seeritsä nulka. Sissekanne Eesti kohanimeraamatu veebiversioonis (vaadatud 29.05.2019) Sissekanne Eesti kohanimeraamatu veebiversioonis
Zadorožje

Zadorožje (vene Задорожье) on mitme Venemaa ja Valgevene asula nimi või nimevariant: Zadorožje on Sandra küla nimevariant, Pihkva oblast Petseri rajoon Zadorožje küla Pihkva oblastis Ostrovi rajoonis Zadorožje küla Pihkva oblastis Pihkva rajoonis
Pedro Pablo Hernández

Pedro Pablo Hernández (sündinud 24. oktoobril 1986 Tucumánis) on Argentinas sündinud Tšiili jalgpallur, kes mängib poolkaitsjana Argentina kõrgliiga klubis Independiente ja Tšiili jalgpallikoondises. Ta alustas klubikarjääri 2006. aastal Argentina klubis Atlético Tucumán. Klubikarjääri jooksul on ta mänginud veel Uruguay kõrgliiga klubides Racing Club de Montevideo ja Defensor, MLS-i klubis DC United, Argentina kõrgliiga klubis Argentinos Juniors, Tšiili kõrgliiga klubis O'Higgins ja Hispaania kõrgliiga klubis Celta de Vigo. Independientega liitus ta 2018. aasta juulis. O'Higginsiga tuli ta hooajal 2013–14 Tšiili meistriks. Tšiili jalgpallikoondises tegi Hernández debüüdi 22. jaanuaril 2014 sõprusmängus Costa Rica vastu, lüües selles mängus koondisekarjääri kaks esimest väravat. 2016. aastal võitis ta Tšiili koondisega Copa América Centenario ja sai 2017. aasta FIFA konföderatsioonide karikaturniiril teise koha. Atlético Tucumán Torneo Argentino A: 2007–08 O'Higgins Tšiili Primera División: Apertura 2013–14 Supercopa de Chile: 2014 Independiente Suruga Bank Championship: 2018
Dominica riigipeade loend

Dominica riigipeade loend loetleb riigi presidendid alates 1978. aastast kuni tänapäevani.
Ḫallušu-Inšušinak

Ḫallušu-Inšušinak (valitses umbes 699 eKr – 693 eKr) oli Elami kuningas Uus-Elami dünastiast, kelle nimi on teada Babüloonia kroonikatest. Enamasti samastatakse teda Elami allikate Halluši-Inšušinakiga. Kroonika andmetel oli ta oma eelkäija Šutruk-Nahhunte III vend ning valitses kuus aastat. Ent on ka Nippurist pärinev juriidiline tekst, mis olevat kirjutatud tema viieteistkümnendal valitsemisaastal. See on tekitanud ajaloolaste seas seniajani lahendamata vaidlusi. Oma ainsas säilinud pealdises nimetab ta end kuningas Humban-tahrahi tak '​iks. See sõna ei tähenda siin 'poega', vaid 'meessoost järeltulijat'; Humban-tahrah oli tema vanaisa vend. Kuningas nimetab end seal ka riigi suurendajaks ning palub jumal Inšušinakit: "Ära pea minu võitu kurvastusväärseks!" Ḫallušu-Inšušinak tuli võimule verise paleepöördega. Kui Assüüria kuningas Sîn-aḫḫe-eriba (Sanherib) ründas Babülooniat, oli Babüloonia kuningas Marduk-apla-iddina II sunnitud taganema Pärsia lahe äärsetesse soodesse. Ta sai Elamis varjupaiga ning Ḫallušu-Inšušinak andis talle valitseda Nagita (Nagite-rakki 'soomaa') linna Elami ranniku lähedal. Vastuseks sellele rajas Sîn-aḫḫe-eriba sõjalaevastiku ning vallutas Nagita ja mitu muud mereäärset linna. Ta ründas Elami provintse, et püüda Babüloonia põgenikke ning seejärel hävitada Babüloonia kuningas Mušēzib-Marduk. Sellest on juttu ka Babüloonia allikates, kuid seal väidetakse, et sellal kui Assüüria väed olid hõivatud Pärsia lahe piirkonnas, ründas Ḫallušu-Inšušinak oma vägedega Babüloonia põhjaosa ning vallutas Akadi ja Sippari (oktoobris 694 eKr), lõigates ära Assüüria vägede ühenduse tagalaga. Babüloonia väed said lüüa; nende kuningas, Sîn-aḫḫe-eriba poeg, Assüüria troonipärija Aššur-nadin-šumi võeti vangi ja saadeti Elamisse, kus ta suri või tapeti. Ḫallušu-Inšušinak tõstis Babüloonia troonile oma mehe Nergal-ušēzibi. Tagasiteel Assüüriasse saavutas Sîn-aḫḫe-eriba septembri lõpus 693 eKr Nippuri all suure võidu Babüloonia ja Elami ühendvägede üle. Assüürlased võtsid Nergal-ušēzibi vangi, Ḫallušu-Inšušinak põgenes oma vägede riismetega Elamisse. Ḫallušu-Inšušinaki olevat kukutanud tema kaasmaalased 26. tašritul (14. oktoober) 693 eKr: Babüloonia kroonika ütleb, et Susa elanikud panid tema ees linnaväravad kinni ja tapsid ta. Kuningaks sai tema poeg Kutir-Nahhunte IV. В. Хинц. Государство Элам, tlk Л. Л. Шохина, Наука 1977. D. T. Potts. The Archaeology of Elam, Cambridge University Press, Cambridge 1999, ISBN 0-521-56358-5, lk 269–271. Hallushu-Inshushinak. – Gwendolyn Leick. Who's Who in the Ancient Near East, London and New York 2002, lk 64–65.
Nicolás Castillo

Nicolás Ignacio Castillo Mora (sündinud 14. veebruaril 1993 Santiagos) on Tšiili jalgpallur, kes mängib ründajana Mehhiko kõrgliiga klubis Club América ja Tšiili jalgpallikoondises. Ta alustas klubikarjääri Tšiili kõrgliiga klubis Universidad Católica, mille põhimeeskonnas debüteeris ta 2011. aastal. 2014. aastal suundus ta Euroopasse, liitudes Belgia kõrgliiga klubiga Club Brugge. Klubikarjääri jooksul on ta mänginud veel Saksamaa kõrgliiga klubides 1. FSV Mainz 05, Itaalia kõrgliiga klubis Frosinone, Mehhiko kõrgliiga klubis Pumas UNAM ja Portugali kõrgliiga klubis Lissaboni Benfica. Club Bruggest mängis ta vahepeal laenul taas Universidad Católicas, kellega tuli hooaegadel 2015–16 ja 2016–17 Tšiili meistriks. Mõlemal hooajal oli ta Tšiili kõrgliiga suurim väravakütt. Euroopa klubides ei ole Castillo suurt edu saavutanud, kuid see-eest 2017–18 talve hooajal lõi ta Pumas UNAM-i meeskonnas Mehhiko kõrgliigas 11 väravat ja oli liiga resultatiivsuselt teine mängija. 2013. aasta juunioride maailmameistrivõistlustel oli Castillo nelja väravaga Tšiili suurim väravakütt. Tšiili jalgpallikoondises tegi ta debüüdi sama aasta 2013 MM-i valikmängus Peruu vastu. Koondisekarjääri esimese värava lõi ta 27. mail 2016 sõprusmängus Jamaica vastu. 2016. aastal võitis ta Tšiili koondisega Copa América Centenario. Universidad Católica Primera División de Chile: Torneo Clausura 2015–16, Torneo Apertura 2016–17 Copa Chile: 2011 Supercopa de Chile: 2016 Club Brugge Belgia karikas: 2014–15 América Copa MX: Clausura 2019 Campeón de Campeones: 2019  Nicolás Castillo – pildid, videod ja helifailid Wikimedia Commonsis
500. aastad eKr

Sündmused maailmas • Aastate loend • Aasta päevad ◄ | 1. aastatuhat eKr | ► ◄ | 7. sajand eKr | 6. sajand eKr | 5. sajand eKr | ► ◄ | 530. aastad eKr | 520. aastad eKr | 510. aastad eKr | 500. aastad eKr | 490. aastad eKr | 480. aastad eKr | 470. aastad eKr | ► 509 eKr | 508 eKr | 507 eKr | 506 eKr | 505 eKr | 504 eKr | 503 eKr | 502 eKr | 501 eKr | 500 eKr 508 eKr - toimus sõda Vana-Rooma ja Clusiumi vahel. ... 509 eKr - Lucius Junius Brutus, Vana-Rooma konsul ja Rooma vabariigi asutaja
510. aastad eKr

Sündmused maailmas • Aastate loend • Aasta päevad ◄ | 1. aastatuhat eKr | ► ◄ | 7. sajand eKr | 6. sajand eKr | 5. sajand eKr | ► ◄ | 540. aastad eKr | 530. aastad eKr | 520. aastad eKr | 510. aastad eKr | 500. aastad eKr | 490. aastad eKr | 480. aastad eKr | ► 519 eKr | 518 eKr | 517 eKr | 516 eKr | 515 eKr | 514 eKr | 513 eKr | 512 eKr | 511 eKr | 510 eKr 510. aastad eKr on ajavahemik 519. aasta eKr algusest kuni 510. aasta eKr lõpuni. 513 eKr - Dareios I sõjakäik Euroopasse. ... ...
520. aastad eKr

Sündmused maailmas • Aastate loend • Aasta päevad ◄ | 1. aastatuhat eKr | ► ◄ | 7. sajand eKr | 6. sajand eKr | 5. sajand eKr | ► ◄ | 550. aastad eKr | 540. aastad eKr | 530. aastad eKr | 520. aastad eKr | 510. aastad eKr | 500. aastad eKr | 490. aastad eKr | ► 529 eKr | 528 eKr | 527 eKr | 526 eKr | 525 eKr | 524 eKr | 523 eKr | 522 eKr | 521 eKr | 520 eKr 522 eKr - usurpaator Gaumata, kes väitis end olevat Kyros II poeg, haaras enda kätte enamiku Pärsia suurriigist. ... 502 eKr - Kambyses II, Vana-Pärsia valitseja
530. aastad eKr

Sündmused maailmas • Aastate loend • Aasta päevad ◄ | 1. aastatuhat eKr | ► ◄ | 7. sajand eKr | 6. sajand eKr | 5. sajand eKr | ► ◄ | 560. aastad eKr | 550. aastad eKr | 540. aastad eKr | 530. aastad eKr | 520. aastad eKr | 510. aastad eKr | 500. aastad eKr | ► 539 eKr | 538 eKr | 537 eKr | 536 eKr | 535 eKr | 534 eKr | 533 eKr | 532 eKr | 531 eKr | 530 eKr 530. aastad eKr on ajavahemik 539. aasta eKr algusest kuni 530. aasta eKr lõpuni. ... ... 531 eKr - Laozi, taoismi rajaja
Korski (Petseri rajoon)

Korski (ka Suurõ-Korski, Koruski, Kooruski, Mäe-Korski, Goruška-Suu, Korska-Suur, Goruška, Goruški, Suur-Goruška, Goruška; vene keeles Горушка) on küla Venemaal Pihkva oblastis Petseri rajoonis. Ajalooliselt jäi küla Setumaale Üle-Pelska nulka. 18. sajandil kuulus küla Taeluva kogudusse ning 19. sajandil Ulanuva kogukonda. Численность населения населённых пунктов Псковской области по данным Всероссийской переписи населения 2010 года. Sissekanne Eesti kohanimeraamatu veebiversioonis (vaadatud 30.05.2019) Sissekanne Eesti kohanimeraamatu veebiversioonis
550. aastad eKr

Sündmused maailmas • Aastate loend • Aasta päevad ◄ | 1. aastatuhat eKr | ► ◄ | 7. sajand eKr | 6. sajand eKr | 5. sajand eKr | ► ◄ | 580. aastad eKr | 570. aastad eKr | 560. aastad eKr | 550. aastad eKr | 540. aastad eKr | 530. aastad eKr | 520. aastad eKr | ► 559 eKr | 558 eKr | 557 eKr | 556 eKr | 555 eKr | 554 eKr | 553 eKr | 552 eKr | 551 eKr | 550 eKr 550. aastad eKr on ajavahemik 559. aasta eKr algusest kuni 550. aasta eKr lõpuni. ... ... 555 eKr - Stesichorus, Vana-Kreeka luuletaja
560. aastad eKr

Sündmused maailmas • Aastate loend • Aasta päevad ◄ | 1. aastatuhat eKr | ► ◄ | 7. sajand eKr | 6. sajand eKr | 5. sajand eKr | ► ◄ | 590. aastad eKr | 580. aastad eKr | 570. aastad eKr | 560. aastad eKr | 550. aastad eKr | 540. aastad eKr | 530. aastad eKr | ► 569 eKr | 568 eKr | 567 eKr | 566 eKr | 565 eKr | 564 eKr | 563 eKr | 562 eKr | 561 eKr | 560 eKr 560. aastad eKr on ajavahemik 569. aasta eKr algusest kuni 560. aasta eKr lõpuni. ... ... 563 eKr – Siddhārtha Gautama, vaimne õpetaja, budismi rajaja 562 eKr – Nebukadnetsar II, Babüloonia valitseja
Júnior Fernándes

Antenor Júnior Fernándes da Silva Vitoria (sündinud 10. aprillil 1988 Tocopillas) on Brasiilia päritolu Tšiili jalgpallur, kes mängib ründajana Türgi klubis İstanbul Başakşehir ja Tšiili jalgpallikoondises Ta alustas klubikarjääri 2007. aastal Tšiili klubis Cobreloa. Klubikarjääri jooksul on ta mänginud veel Tšiili klubides Mejillones, Magallanes, Palestino ja Universidad de Chile, Saksamaa kõrgliiga klubis Leverkuseni Bayer, Horvaatia kõrgliiga klubis Zagrebi Dinamo, Türgi kõrgliiga klubis Alanyaspor ja Araabia Ühendemiraatide klubis Al-Ittihad. Zagrebi Dinamoga tuli ta kolm korda Horvaatia meistriks. 2020. aasta augustis liitus ta Al-Ittihadiga. Debüüdi Tšiili jalgpallikoondises tegi Fernándes 11. septembril 2012 MM-i valikmängus Colombia vastu. Fernándes valiti 2019. aasta Copa Américal osalevasse Tšiili koondisse. Magallanes Tercera División A de Chile: 2010 Zagrebi Dinamo Horvaatia liiga: 2013/2014, 2014/2015, 2015/2016 Horvaatia karikas: 2014/2015, 2015/2016 Horvaatia superkarikas: 2013/2014 Allikas: Soccerway.
570. aastad eKr

Sündmused maailmas • Aastate loend • Aasta päevad ◄ | 1. aastatuhat eKr | ► ◄ | 7. sajand eKr | 6. sajand eKr | 5. sajand eKr | ► ◄ | 600. aastad eKr | 590. aastad eKr | 580. aastad eKr | 570. aastad eKr | 560. aastad eKr | 550. aastad eKr | 540. aastad eKr | ► 579 eKr | 578 eKr | 577 eKr | 576 eKr | 575 eKr | 574 eKr | 573 eKr | 572 eKr | 571 eKr | 570 eKr 570. aastad eKr on ajavahemik 579. aasta eKr algusest kuni 570. aasta eKr lõpuni. ... ... 578 eKr - Lucius Tarquinius Priscus, Vana-Rooma kuningas
580. aastad eKr

Sündmused maailmas • Aastate loend • Aasta päevad ◄ | 1. aastatuhat eKr | ► ◄ | 7. sajand eKr | 6. sajand eKr | 5. sajand eKr | ► ◄ | 610. aastad eKr | 600. aastad eKr | 590. aastad eKr | 580. aastad eKr | 570. aastad eKr | 560. aastad eKr | 550. aastad eKr | ► 589 eKr | 588 eKr | 587 eKr | 586 eKr | 585 eKr | 584 eKr | 583 eKr | 582 eKr | 581 eKr | 580 eKr 587 eKr - Babüloonia võttis oma kontrolli alla Jeruusalemma. See tähendas Juuda riigi (inglise Kingdom of Judah) lõppu. ... ...
590. aastad eKr

Sündmused maailmas • Aastate loend • Aasta päevad ◄ | 1. aastatuhat eKr | ► ◄ | 7. sajand eKr | 6. sajand eKr | 5. sajand eKr | ► ◄ | 620. aastad eKr | 610. aastad eKr | 600. aastad eKr | 590. aastad eKr | 580. aastad eKr | 570. aastad eKr | 560. aastad eKr | ► 599 eKr | 598 eKr | 597 eKr | 596 eKr | 595 eKr | 594 eKr | 593 eKr | 592 eKr | 591 eKr | 590 eKr 590. aastad eKr on ajavahemik 599. aasta eKr algusest kuni 590. aasta eKr lõpuni. 594 eKr - Sappho vabanes eksiilist Sitsiilias ... ...
Gabriel Arias

Gabriel Arias Arroyo (sündinud 13. septembril 1987 Neuquénis) on Argentinas sündinud Tšiili jalgpallur, kes mängib Argentina kõrgliiga klubis Racing Club ja Tšiili jalgpallikoondises. Aastatel 2012–2018 mängis ta Argentina kõrgliiga klubis Defensa y Justicia. 2018. aasta hooajal mängis ta laenul Tšiili kõrgliiga klubis Unión La Calera. 2018. aastal liitus ta Racing Clubiga, kellega tuli hooajal 2018–19 Argentina meistriks. Tšiili jalgpallikoondises tegi Arias debüüdi 4. juunil 2018 sõprusmängus Serbia vastu. Ta valiti 2019. aasta Copa Américal osalevasse Tšiili koondisse. Racing Argentina Primera División: 2018–19
Suliko Liiv

Suliko Liiv (kuni 1978 Valdsoo; sündinud 25. juulil 1953 Valgas) on inglise filoloog. 1971. aastal lõpetas ta Tartu 2. Keskkooli ja 1976. aastal Tartu Riikliku Ülikooli inglise filoloogina. Ta töötas aastatel 1976–1987 Tallinna Pedagoogilises Instituudis inglise keele õpetajana, 1987–1993 oli Pedagoogikaülikoolis dotsent. 1993. aastast on ta Tallinna Ülikooli professor. Aastatel 1986–1989 ja 2004–2007 oli ta filoloogiateaduskonna dekaan. Kuni 2015. aastani oli Suliko Liiv Tallinna ülikooli Germaani-Romaani keelte ja Kultuuride instituudi direktor. Ta on 1994. aastast Euroopa Nõukogu Nüüdiskeelte Keskuse juhtimisnõukogu liige. 2016. aastani (kokku üle 20 aasta) oli ta ka Eesti esindaja Euroopa Nõukogu nüüdiskeelte valdkonnas nii Strasbourgis kui ka Grazis, Avaldanud sõnastikke, vestmikke ja keeleteadusteoseid. 2011 Tallinna Ülikooli teenetemärk Suliko Liivi harrastused on muusika ja sport. Suliko Liiv on abielus Anti Liiviga. Neil on tütar Signe Rosenberg ja poeg Innar Liiv, kes töötavad Tallinna Tehnikaülikooli õppejõududena. Valgamaa kodulooline andmebaas ISIK (vaadatud 15. augustil 2013) "Eesti Rahvusbibliograafia". Originaali arhiivikoopia seisuga 6. mai 2021. Vaadatud 15. augustil 2013. Suliko Liiv Eesti Teadusinfosüsteemis "Suliko Liiv: Kas eesti keel hääbumas?" Eesti Päevaleht, 21. september 2006
Kiili Leht

Kiili Leht on 1991. aastast ilmuv eesti ajaleht, mis vahendab Kiili valla uudiseid. Ajalehte annab välja Kiili vallavalitsus. Aastatel 1994–1998 andis seda välja AS Harel. Aastatel 1991–1993 ilmus ajaleht nimega Kiili. Ajalehe eelkäija oli Rahva Võit (ilmus 1988–1990). Kiili Leht E-kataloogis ESTER (vaadatud 29.05.2019) Kiili Leht E-kataloogis ESTER
Kodused Hääled

Kodused Hääled on aastast 1996 ilmuv ajaleht, mis vahendab Audru (aastani 2017 Audru valla) ja selle lähiümbruse uudiseid. Lehte annab välja Pärnu linnavalitsus. 1996-2012 kandis leht nime Tuleviku Nimel. Kodused Hääled E-kataloogis ESTER (vaadatud 29.05.2019) Kodused Hääled E-kataloogis ESTER
Ester Peony

Ester Alexandra Crețu (sündinud 21. juuli 1993), esinejanimega Ester Peony, on Rumeenia laulja ja laulukirjutaja. Ta esindas 2019. aasta Eurovisiooni lauluvõistlusel Rumeeniat lauluga "On a Sunday". Laul ei pääsenud poolfinaalist edasi. Ta veetis oma lapsepõlve Kanadas Montréalis. "Eurovisionworld". Florian Rahn (23. aprill 2019). "Ester Peony: 10 Facts about Romania's Eurovision 2019 singer". Wiwibloggs. Vaadatud 30. mai 2019. "Ester Peony - Dig It". Discogs.
Nõva (täpsustus)

Nõva on mitme koha nimi: Nõva, küla Lääne maakonnas Lääne-Nigula vallas Nõva, küla Tartu maakonnas Peipsiääre vallas Nõva, eesti perekonnanimi Nõva mõis asus Risti kihelkonnas Nõva soo asub Lääne maakonnas, Lääne-Nigula vallas Nõva jõgi asub Läänemaal Nõvajärv on järv Lääne-Viru maakonnas, Vinni vallas, Lavi külas Nõva maastikukaitseala Nõva vald oli vald Lääne maakonnas
Alaotsa

Alaotsa (vene keeles Андрейково) on küla Venemaal Pihkva oblastis Petseri rajoonis Petseri linna-asunduses (varem Pankjavitsa vallas). Ajalooliselt jäi küla Setumaale Seeritsä nulka. 19. sajandil kuulus küla Kossolka kogukonda ja Irboska kogudusse. Asub Petserist 10 km kagu pool. Sissekanne Eesti kohanimeraamatu veebiversioonis Sissekanne Eesti kohanimeraamatu veebiversioonis (vaadatud 30.05.2019)
Kolga-Jaani Valla Leht

Kolga-Jaani Valla Leht oli 1998-2017 ilmunud ajaleht, mis vahendas endise Kolga-Jaani valla uudiseid. Lehte andis välja Kolga-Jaani vallavalitsus. Pärast 2017. aasta haldusreformi, mille käigus liitus Kolga-Jaani vald Viljandi vallaga, annab endise Kolga-Jaani valla aladel toimuva kohta uudised edasi Viljandi Valla Teataja. Kolga-Jaani Valla Leht E-kataloogis ESTER (vaadatud 29.05.2019) Kolga-Jaani Valla Leht E-kataloogis ESTER
Vihula Valla Leht

Vihula Valla Leht oli ajaleht, mis ilmus aastatel 1996–2017 ja vahendas Vihula valla uudiseid. Lehte andis välja Vihula vallavalitsus. 1996–1999 ilmus ajaleht nime Vihula Valla Infoleht all. 2010. aastatel ilmus Vihula Valla Lehes lisana paar numbrit Käsmu Koguduse Lehte. Vihula Valla Leht loeb oma eelkäijaks 1930. aastatel ilmunud Vihula Teatajat. Pärast 2017. aasta haldusreformi, mille käigus liitus Vihula vald Haljala vallaga, vahendab endise Vihula valla alade uudised ajaleht Haljala Valla Sõnumid. Vihula Valla Leht E-kataloogis ESTER (vaadatud 29.05.2019) Vihula Valla Leht E-kataloogis ESTER
Küla Elu

Küla Elu oli 1987–1994 ilmunud ajaleht, mis vahendas Türi valla uudiseid. Lehte andis välja Türi vallavalitsus. 1987–1990 kandis leht nime Türi Sovhoostehnikumi Teataja. Alates 1995. aastast annab Türi valla aladel toimuva kohta uudised edasi Türi Rahvaleht. Küla Elu E-kataloogis ESTER (vaadatud 29.05.2019) Küla Elu E-kataloogis ESTER
Liiviranna

Liiviranna on aastast 2018 ilmuv ajaleht, mis vahendab Häädemeeste valla uudiseid. Lehte annab välja Häädemeeste vallavalitsus. Liiviranna on endiste vallaajalehtede Oma Leht ja Koduvald järeltulija. Liiviranna E-kataloogis ESTER (vaadatud 29.05.2019) Liiviranna E-kataloogis ESTER
Koduvald (Häädemeeste ajaleht)

Koduvald oli ajaleht, mis ilmus aastatel 1991–2017 ja vahendas Häädemeeste valla uudiseid. Lehte andis välja Häädemeeste vallavalitsus ja toimetas Toomas Abel. Pärast 2017. aasta haldusreformi, mille käigus Häädemeeste vallaga liideti veel mitu valda, edastab uue Häädemeeste valla uudised ajaleht Liiviranna. Koduvald (Häädemeeste ajaleht) E-kataloogis ESTER (vaadatud 29.05.2019) Koduvald (Häädemeeste ajaleht) E-kataloogis ESTER
Lääne-Harju Valla Leht

Lääne-Harju Valla Leht on aastast 2017 eesti ja vene keeles ilmuv ajaleht, mis vahendab Lääne-Harju valla uudiseid. Lehte annab välja Lääne-Harju vallavalitsus. Harju Valla Leht on endiste vallaajalehtede Keila Valla Leht ja Vasalemma Vald järeltulija. Lääne-Harju Valla Leht E-kataloogis ESTER (vaadatud 29.05.2019) Lääne-Harju Valla Leht E-kataloogis ESTER
Sikana talupark

Sikana talupark on kaitsealune park Pärnu maakonnas Põhja-Pärnumaa vallas Sikana külas. Pargi pindala on 2,7 ha. Sikana talupark keskkonnaportaalis (vaadatud 29.05.2019) Sikana talupark keskkonnaportaalis
Vilija Blinkevičiūtė

Vilija Blinkevičiūtė (sündinud 3. märtsil 1960 Linkuvas) on Leedu jurist ja poliitik. Ta oli aastatel 2000–2008 Leedu sotsiaalkindlustus- ja tööminister. Aastast 2009 on ta Euroopa Parlamendi liige. Ta lõpetas aastal 1978 kuldmedaliga Linkuva Keskkooli ja aastal 1983 Vilniuse Riikliku Ülikooli õigusteaduskonna.